open-index/open-wikipedia-markdown huggingface dataset:
James David Macdonald

**James David Macdonald** (3. lokakuuta 1908 Foyers, Skotlanti – 17. syyskuuta 2002 Brisbane) oli skotlantilainen lintutieteilijä ja kirjailija.

James Macdonaldin vanhemmat olivat riistanvartija James Ross Macdonald ja Mary David. Käytyään Foyersin yleisen koulun Macdonald opiskeli Inverness Royal Academyssa, ja valmistui sieltä 1927. Tämän jälkeen hän opiskeli luonnontieteitä Aberdeenin yliopistossa, josta hän valmistui metsätieteiden kandidaatiksi 1930, sekä kasvi- ja eläintieteestä 1932, jonka jälkeen hän tutki kymmenjalkaisia. 1935 Macdonald sai museoapulaisen viran Lontoon Natural History Museumin lintutieteen osastolla. Lukuun ottamatta armeijapalvelusta Toisessa maailmansodassa Macdonald työskenteli museossa työuransa loppuun asti, myöhemmin vanhempana tutkijana, vastuualueenaan Lintuhuone (Bird Room), ja sitten eläintieteen osaston vastaavana hoitajana, josta virasta hän jäi eläkkeelle 1968.

Työssään Macdonald organisoi tutkimusretken Etelä-Sudanin vuoristoon 1938–1939, ja Etelä-Afrikan lounaisosien kuiville seuduille ja Kalahariin 1950–1951. Vuosina 1962-1963 hän johti ensimmäisen *Harold Hall Expeditions*-linturetken Australiaan.

Macdonald muutti Brisbaneen Australiaan 1968, missä hän kirjoitti teoksen *Birds of Australia: A Summary of Information*, jonka hän omisti Harold Hallille, ja joka julkaistiin vuonna 1974 Canberrassa järjestetyn Kansainvälisen lintutieteen kongressin alla. 1969 Macdonald oli perustamassa Queenslandin lintutieteellistä yhdistystä, ja toimi sen puheenjohtajana. Hänen 1938 vihitty puolisonsa oli tohtori Elizabeth Clark Fraser.

Macdonald julkaisi noin 70 tieteellistä artikkelia ja osallistui useiden kirjojen kirjoittamiseen. Hän nimesi linnuista marsabitinkiurun (*Mirafra williamsi*).

## Teoksia, joiden kirjoittamiseen Macdonald osallistui
* 1949 – *Birds of Britain. A guide to the common species*. Bell & Sons: Lontoo.
* 1955 – *Birds of the Sudan: Their Identification and Distribution*. Oliver & Boyd: Edinburgh. (Yhdessä Francis O. Caven kanssa).
* 1957 – *Contribution to the Ornithology of Western South Africa. Results of the British Museum (Natural History) South West Africa Expedition, 1949-1950*. Trustees of the British Museum: London.
* 1959 – *Instructions to Young Ornithologists: Bird Biology*. Museum Press: Lontoo.
* 1962 – *Curiosities of Bird Life*. Castle Books: New York.
* 1962 – *Bird Behavior*. Sterling Publishing: New York. (Yhdessä Derek Goodwinin ja Helmut E. Adlerin kanssa).
* 1973 – *Birds of Australia: A Summary of Information*. A.H. & A.W. Reed: Sydney. (Kuvittanut Peter Slater). 
* 1980 – *Birds for Beginners: How birds live and behave*. Reed: Sydney. 
* 1982 – *Understanding Australian Birds*. Reed: Sydney.
* 1985 – *Australian Birds. A Popular Guide To Bird Life*. Reed: Sydney. 
* 1987 – *The Illustrated Dictionary of Australian Birds By Common Name*. Reed: Sydney. 

## Lähteet
*Muistokirjoitus (''Emu'' 2003, 103)
Moskovan metron pommi-iskut 2010

**Moskovan metron pommi-iskut 2010** tapahtuivat 29. maaliskuuta 2010 Moskovassa. Kaksi itsemurhapommittajaa räjäyttivät itsensä tappaen 40 ihmistä kahdella eri metroasemalla. Ensimmäinen räjähdys tapahtui Lubjankan () metroasemalla ja toinen 42 minuuttia myöhemmin Park Kultury (, ) -asemalla. Venäläisten viranomaistietojen mukaan tekijöinä olivat kaksi pohjoiskaukasialaista naista.

Räjähdevöihin kiinnitettyjen  pommien rakennusaineina oli käytetty repiviä metalliosia, esimerkiksi nauloja ja pultteja. Yhdysvallat on tarjonnut Venäjälle apua iskujen tekijöiden kiinni saamiseksi. Venäjän viranomaiset ovat tunnistaneet toisen tekijöistä edellisvuonna kuolleen dagestanilaisen islamistikapinallisen 17-vuotiaaksi leskeksi.

## Lähteet
Samuel Alito

**Samuel Anthony Alito, Jr.** (s. 1. huhtikuuta 1950 Trenton, New Jersey) on yhdysvaltalainen lakimies ja Yhdysvaltain korkeimman oikeuden tuomari. Presidentti George W. Bush nimesi hänet eläköityneen Sandra Day O'Connorin seuraajaksi tammikuussa 2006.

Alito valmistui Princetonin (1972) ja Yalen (1975) yliopistoista. Vuosina 1990&ndash;2006 hän oli Yhdysvaltain valitustuomioistuimen kolmannen tuomiopiirin tuomarina. Siihen virkaan hänet oli nimittänyt presidentti George H. W. Bush.

## Lähteet

## Aiheesta muualla
Tähkätädyke

**Tähkätädyke** (*Veronica spicata*) on monivuotinen, sinikukkainen tädykkeisiin kuuluva ruohokasvi. Laji kuuluu ratamokasvien heimoon samoin kuin tädykkeiden suku, mutta aiemmin se on luokiteltu naamakukkaiskasveihin.

Laji voidaan jakaa kahdeksaan alalajiin. Suomen Lajitietokeskuksen mukaan hopeatädyke (*Veronica incana* tai *V. spicata* subsp. *incana* on myös tähkätädykkeen alalaji.

## Ulkonäkö ja koko
Tähkätädyke kasvaa 10–40 senttimetriä korkeaksi. Varsi on pysty, haaraton ja tiheään harmaakarvainen. Lehdet ovat vastakkaisessa asennossa, ne ovat karvaiset ja jonkin verran nyhä- tai sahalaitaiset. Kukinto on hyvin tiheä tähkä ja sen yksittäiset kukat ovat pienet ja väriltään tummansiniset. Hedelmänä on pieni pallomainen kota. Tähkätädyke muistuttaa rantatädykettä (*Veronica longifolia*), jonka lehdet ovat yleensä selvästi sahalaitaiset.

## Elinympäristö ja levinneisyys
Tähkätädyke viihtyy kuivilla paikoilla, kuten erilaisilla kedoilla, nummilla ja kallioilla. Se on kalkinsuosija. Tähkätädyke on Pohjoismaissa levinneisyydeltään eteläinen laji. Suomessa sitä esiintyy aivan maan eteläosassa, pääosin Ahvenanmaalla, missä se on melko yleinen.

Tähkätädyke on täpläverkkoperhosen (*Melitaea cinxia*) toukkien toinen tärkeä ravintokasvi Ahvenanmaalla.

## Lähteet
* 

### Viitteet

## Aiheesta muualla
* Kasviatlas 2022: Tähkätädykkeen (''Veronica spicata'') levinneisyys Suomessa.
* Luontoportti: Tähkätädyke (''Veronica spicata'')
* Pohjolan kasvien pauloissa: ''Veronica spicata'' – tähkätädyke
* United States Department of Agriculture (USDA): ''Veronica spicata'' 
* Flora of China: ''Pseudolysimachion spicatum''
Pöyliöjärvi

| lasku-uoma_tyyppi =  
**Pöyliöjärvi** on järvi Rovaniemellä. Se sijaitsee noin 5 kilometrin päässä kaupungin keskustasta kaakkoon.
## Hydrologia ja luonto
Pöyliöjärvi on melko kirkasvetinen järvi, ja sen suurin syvyys on 8,6 metriä. Rantaaviivaa sillä on 8,5 kilometriä ja sen pinta-ala on 1,354 neliökilometriä. Järven pohjois- ja luoteisrannoissa on vanhaa loma-asutusta. Sen sijaan järven etelärannat ovat osittain soistunutta metsätalousmaata. Pöyliöjärven pohjoisosa onkin kaavoitettu, ja rakentaminen on jo aloitettu. Pöyliöjärven länsirinteet ovat pohjavesialuetta, joten järven eteläosa ja länsipuolella oleva alue suositellaan jättämään rakentamatta.

Järvessä on kaksi saarta, Virikkosaari ja toinen nimeämätön saari, jossa on huvila.

Rovaniemen kaupungin vuoden 2006 kasvustrategiassa Pöyliöjärven alue on määritelty yhdeksi kasvusuunnaksi Vennivaaran ja Pöyliövaaran ohella. Pöyliöjärven alueella asuu 20 ihmistä. Järven alueella on useita avokallioalueita.

## Kulttuuriympäristö
Saaren pohjoispuolella sijaitsee mylly, jonka nimi on ”Pöyliön mylly”, joka on suojelukohde.

Pöyliöjärven luoteisalueella on suosittu luontopolku.

## Lähteet
HMS Khartoum

**HMS Khartoum** (viirinumerot F45 ja G45) oli Britannian kuninkaallisen laivaston K-luokan hävittäjä toisessa maailmansodassa.

## Valmistus

Alus tilattiin maaliskuussa 1937 vuoden 1937 laivasto-ohjelmassa Swan Hunter and Wigham Richardsonilta Wallsendistä, missä köli laskettiin 27. lokakuuta. Alus laskettiin vesille 6. helmikuuta 1939 ja otettiin palvelukseen 6. marraskuuta.

## Palvelus
Palvelukseen otettaessa alus liitettiin Kotilaivaston 5. hävittäjälaivueeseen. Vuoden 1939 lopun se oli lähinnä saattueiden suojana sekä sukellusveneidentorjuntatehtävissä. Tammikuusta 1940 alus suojasi laivastoa. Alus suojasi helmikuussa Rosythistä Norjaan matkanneita saattueita. Se vaurioitui ajettuaan myrskyssä liian suurella nopeudella, minkä vuoksi alus siirrettiin korjattavaksi Falmouthiin.

Toukokuussa alus palasi palvelukseen Doverin alaisuuteen evakuoimaan joukkoja Belgiasta ja Hollannista. Aluksen ollessa matkalla sen voimansiirrossa havaittiin vika, joka pakotti sen siirtämisen telakalle Portsmouthiin.

Alus määrättiin 8. toukokuuta Välimeren laivaston 14. hävittäjälaivueeseen. Alus lähti 16. toukokuuta *[[HMS Kandahar]]in* kanssa Välimerelle. Se liittyi 23. toukokuuta Aleksandriassa uuteen laivueeseensa, joka suojasi laivastoa sekä partioi itäisellä Välimerellä. Alus siirrettiin vielä samana päivänä *Kandaharin*, ''HMS Kimberleyn'' ja ''HMS Kingstonin'' kanssa selvittämään Italian laivaston toimia Massawassa.

Alus oli Punaisellamerellä Itä-Intian laivaston sluuppien sekä alueelle siirrettyjen sisaralustensa kanssa. Se valmistautui suojaamaan alueen meriliikennettä. Italian liityttyä 10. kesäkuuta sotaan alueella olleet alukset aloittivat meriliikenteen suojaamiseen Adenista. Alus hyökkäsi 21. kesäkuuta tuloksetta Italian laivaston sukellusvenettä *[[R. Smg. Torricelli]]a* vastaan. Alus etsi 23. kesäkuuta Perim Islandin lähistöllä sisaralustensa sekä sluuppi *[[HMS Shoreham]]in* kanssa *Torricellia*. Sukellusveneen löydyttyä se osallistui pinnalla käytyyn taisteluun, minkä seurauksena sukellusvene upotettiin.

Aluksen taaempiin torpedoputkiin osui sukellusveneen ampuma kranaatti. Torpedojen laukaisujärjestelmän tuhoutuessa syttyi aluksella hallitsematon tulipalo, mikä esti ammusvarastojen täyttämisen vedellä. Ammusvaraston räjähtäessä sai surmansa yksi ja haavoittui kolme miehistönjäsentä sekä aluksen perä konehuoneisiin saakka täyttyi vedellä. *Kandaharin* miehistö pelasti aluksen eloonjääneet kujettaen heidät Adeniin. Tuhoon tuomitulta alukselta siirrettiin kaikki käyttökelpoinen sekä salainen materiaali pois ennen sen hylkäämistä.

## Päälliköt
*Donald Thorn Dowler 15. syyskuuta 1939 - 23. kesäkuuta 1940

## Lähteet
*
*
*
*

### Viitteet
Mal Davis

**Malcolm Davis** (s. 10. lokakuuta 1956 Lockeport, Nova Scotia, Kanada) on kanadalainen jääkiekkoilija. Davis aloitti ammattilaisuransa Detroit Red Wingsissä ja sen farmiseuroissa vuonna 1978, josta siirtyi kaudeksi 1981–1982 Rochester Americansiin. Seuraavina kausina Davis pelasi yhteensä 89 ottelua NHL:ssä Buffalo Sabresissa, mutta pääasiallisesti AHL:ää Rochesterissa. Kaudella 1983–1984 hän voitti AHL:n Les Cunningham Awardin. Vuonna 1986 Davis siirtyi SM-liigaan Turun Palloseuraan, jossa pelasi seuraavat viisi kautta. Hän edusti Kanadaa kolmessa maaottelussa kaudella 1988–1989. 
## Lähteet

## Aiheesta muualla
* Mal Davis Hockey Databasessa
HMS Kimberley (F50)

**HMS Kimberley** (viirinumero F50) oli Britannian kuninkaallisen laivaston K-luokan hävittäjä toisessa maailmansodassa.

## Valmistus

Alus tilattiin vuoden 1937 laivasto-ohjelmassa John I. Thornycroft and Companyltä Woolstonista, missä köli laskettiin 17. tammikuuta 1938 telakkanumerolla 1179. Alus laskettiin vesille 1. kesäkuuta 193 ja valmistui vuoden 1940 alussa.

## Palvelus
Alus poistettiin syyskuussa 1945 palveluksesta ja siirrettiin reserviin. Alus oli ensin Dartmouthissa, josta se siirrettiin Harwichiin. Alus sijoitettiin 1948 poistolistalle ja valittiin maalilaivaksi Clydeen. Hylky myytiin 30. maaliskuuta 1949 romutettavaksi West Scotland Shipbreakersille ja saapui hinattuna Trooniin kesäkuussa.

## Lähteet
*
*
*
*

### Viitteet
HMS Kelvin (F37)

**HMS Kelvin** (viirinumero F37) oli Britannian kuninkaallisen laivaston K-luokan hävittäjä toisessa maailmansodassa.

## Valmistus

Alus tilattiin huhtikuussa 1937 vuoden 1937 laivasto-ohjelmassa Fairfield Shipbuilding and Engineering Companyltä Govanista, missä köli laskettiin vielä samana vuonna 5. lokakuuta. Alus laskettiin vesille 19. tammikuuta 1939 ja valmistui syyskuussa, jolloin siitä maksettiin tarjoukseen perustunut hinta 391&nbsp;046 puntaa ilman Amiraliteetin toimittamia ase- ja viestijärjestelmiä.

## Palvelus
Syksyllä 1939 alus osui miinaan. Korjaukset kestivät aina joulukuuhun. Toukokuussa 1940 alukseen osui Saksan laivaston moottoritorpedoveneen *[[S31]]*:n laukaisema torpedo, jonka tuloksena aluksen kattilahuoneet täyttyivät vedellä lähes upottaen aluksen. *HMS Bulldog* onnistui hinaamaan vaurioituneen aluksen Tyneen, jossa *Kelvin* siirrettiin telakalle korjattavaksi. Alus palasi palvelukseen joulukuussa 1940.

Alus vaurioitui Stukageshwader 2:n I laivueen Junkers Ju 87 Stukan pudottamista pommeista Kreetan taisteluiden aikana toukokuussa 1941. Alus korjattiin ja se osallistui Syrtinlahden toiseen taisteluun maaliskuussa 1942. Alus oli Pohjois-Afrikan rannikolla, kunnes se palasi 1943 Britteinsaarille. Alus osallistui Normandian maihinnousuun kesäkuussa 1944. Alus palasi Välimerelle joulukuussa, jossa se oli aina heinäkuuhun 1945 saakka. Alus saapui romutettavaksi 6. kesäkuuta 1949.

## Lähteet

*
*
*
*

### Viitteet
HMS Kingston (F64)

**HMS Kingston** (viirinumero F64) oli Britannian kuninkaallisen laivaston K-luokan hävittäjä toisessa maailmansodassa.

## Valmistus

Alus tilattiin 1937 vuoden 1937 laivasto-ohjelmassa J. Samuel White and Companylta Cowesista Isle of Wightista, missä köli laskettiin vielä samana vuonna 6. lokakuuta. Alus laskettiin vesille 9. tammikuuta 1939 ja valmistui 14. syyskuuta.

## Palvelus
Alus osallistui 22. maaliskuuta 1942 taisteluun Italian laivastoa vastaan. Siihen osui 15 tuuman kranaatti, joka surmasi viisitoista ja haavoitti kahtakymmentä miehistönjäsentä. Alus kykeni laukaisemaan kolme torpedoa ennen pysähtymistä. Alus pääsi *[[HMS Havock (H43)|HMS Havockin]]* saattamana Maltalle, jossa sen vauriot tutkittiin. Alus siirrettiin 27. maaliskuuta korjattavaksi telakalle. Korjaustyöt keskeytyivät päivittäin ilmapommitusten vuoksi ja 5. huhtikuuta alukseen osui pommi, joka aiheutti vuodon. Alus vaurioitui 7. huhtikuuta ja upposi 11. huhtikuuta telakka-allas numero neljään. Hyökkäyksissä sai surmansa neljätoista ja haavoittuu neljä henkeä. Vaurioiden tarkastuksen jälkeen alus todettiin korjauskelvottomaksi.

Hylky hinattiin St. Paulsin lahteen, jonka suulle se upotettiin sulkulaivaksi. Hylky nostettiin 1947 ja romutettiin Maltalla.

## Lähteet
*
*
*
*

### Viitteet
Matkijakiuru

**Matkijakiuru** (*Calendulauda sabota*), myös *Mirafra sabota*, on eteläafrikkalainen varpuslintu. Sen elinympäristö käsittää mantereen eteläosan Angolasta, Zimbabwesta ja Etelä-Mosambikista Etelä-Afrikan kuiville seuduille. Lajista tunnetaan yhdeksän alalajia. Andrew Smith kuvaili lajin holotyypin Rustenburgista Etelä-Afrikasta 1836.

## Lähteet
Punaniskakiuru

**Punaniskakiuru** (*Mirafra africana*) on afrikkalainen varpuslintu. Sen laaja elinympäristö ulottuu mantereen länsirannikolta Guineasta Länsi-Sudaniin ja Keniaan ja etelään aina Etelä-Afrikkaan saakka. Siitä tunnetaan 23 alalajia. Andrew Smith kuvaili lajin holotyypin Algoa Baysta Kapmaan itäosasta 1836.

## Lähteet
Jason Miller (vapaaottelija)

**Jason Nicholas Miller** (s. 24. joulukuuta 1980 Fayetteville, Pohjois-Carolina) on yhdysvaltalainen televisiopersoona ja uransa lopettanut vapaaottelija. Hän on voittanut Superbrawl välisarjan mestaruuden vuonna 2004 ja Icon Sport keskisarjan mestaruuden vuonna 2006.

Vapaaottelun ohella Miller juontaa toisena isäntänä "Mayhem Mondays" -radio-ohjelmaa Jason Ellis Show’ssa Sirius Satellite Radio -kanavalla. Lisäksi hän juontaa tosi-tv-sarjaa Bully Beatdown, jota esitetään Music Televisionilla.

## Lähteet

## Aiheesta muualla
* Viralliset kotisivut 
*
Idol (Ruotsi)

**Idol** on ruotsalainen tosi-tv-ohjelma, jota esittää TV4. Ohjelmaa on esitetty elokuusta 2004 alkaen ja siitä on tehty tähän mennessä seitsemän tuotantokautta, kahdeksas on käynnissä. *Idol* on yksi Ruotsin suosituimmista ohjelmista ja se perustuu brittiläiseen *[[Pop Idol]]iin*, joka esitettiin Britanniassa ensimmäisen kerran vuonna 2001.

Ohjelma etsii Ruotsin parasta laulajaa ympäri maata käytävien koelaulujen avulla. Kilpailun kolme tuomaria valitsevat jatkoon pääsevät kilpailijat semifinaaleihin asti, mistä alkaen jatkoon pääsevät kilpailijat valitaan puhelinäänestyksen perusteella.

## Tuomarit
### Nykyiset
* Pelle Lidell
* Alexander Bard
* Andres Bagge
* Laila Bagge Wahlgren

### Entiset
* Andreas Carlsson (2008-2010)
* Daniel Breitholz (2004-2007)
* Peter Swartling (2004-2007)
* Kishi Tomita (2004-2007)
* Claes af Geijerstam (2004-2006)

## Voittajat

* Kausi 1: Daniel Lindström 
* Kausi 2: Agnes Carlsson
* Kausi 3: Markus Fagervall
* Kausi 4: Marie Picasso
* Kausi 5: Kevin Borg
* Kausi 6: Erik Grönwall
* Kausi 7: Jay Smith
* Kausi 8: Amanda Fondell
Mikulin AM-38

**Mikulin AM-38** oli 1940-luvulla Neuvostoliitossa valmistettu lentokonemoottori. Moottori oli kehitetty Mikulin AM-35-moottorista. Sitä valmistettiin vuodesta 1941 alkaen 36&nbsp;163 kappaletta lähinnä Iljušin Il-2 ja Iljušin Il-10 -maataistelukoneisiin. Osassa MiG-3-hävittäjistä oli tämä moottori.

## Tekniset tiedot (AM-38F)
* V-12
* sylinterin halkaisija 160 mm
* iskunpituus 190 mm
* Tilavuus 46,7 litraa
* paino 880 kg
* keskipakoahdin
* teho 1270 kW (1700 hp), kun kierroksia on 2350 rpm
* ominaisteho 27,2 kW/l
* puristussuhde 6
* teho-painosuhde 1,53 kW/kg 

## Lähteet
* Gunston, Bill. *World Encyclopedia of Aero Engines*. Cambridge, England. Patrick Stephens Limited, 1989.
The Pacific: Tyynenmeren taistelutoverit

**The Pacific: Tyynenmeren taistelutoverit** () on HBO:n, DreamWorksin ja Playtonen kymmenosainen minisarja, jonka ensiesitys oli HBO:lla 14. maaliskuuta 2010.

*The Pacific* kertoo Yhdysvaltain merijalkaväen ja erityisesti Eugene Sledgen, Robert Leckien ja John Basilonen vaiheista Tyynellämerellä toisessa maailmansodassa. Sarjassa kuvataan Yhdysvaltain ja keisarillisen Japanin taisteluja Guadalcanalilla, Cape Gloucesterissä, Peleliulla, Iwo Jimalla ja Okinawalla. Sarja perustuu Leckien, Sledgen ja Chuck Tatumin kirjoittamiin muistelmiin sekä muiden veteraanien haastatteluihin.

Sarjan vastaavat tuottajat Steven Spielberg, Tom Hanks ja Gary Goetzman olivat aikaisemmin tekemässä HBO:n vuoden 2001 menestyssarjaa *[[Taistelutoverit]]*. *Taistelutovereiden* käsikirjoitusryhmään kuulunut Bruce McKenna kantoi päävastuun *Tyynenmeren taistelutoverien* käsikirjoituksesta.

Sarja kuvattiin Australiassa, ja sen budjetiksi on arvioitu 200 miljoonaa Yhdysvaltain dollaria.

## Pääosissa

## Jaksot

## Musiikki
*Tyynenmeren taistelutoverien* musiikin sävelsivät Hans Zimmer, Geoff Zanelli ja Blake Neely. Sarjan soundtrack-levy julkaistiin 9. maaliskuuta 2010.

Soundtrackin kappaleet:
# Honor (Main Title Theme from ”The Pacific”) (2:56)
# With the Old Breed (End Title Theme from ”The Pacific”) (4:05)
# You Have No Idea (2:15)
# Terrible Solomons (1:40)
# Torn Souls (1:23)
# Nightfall on Okinawa (1:41)
# Private First Class Robert Leckie (2:40)
# Fallen Friend (1:50)
# We’ve Gone Respectable (3:04)
# Iwo Jima (4:08)
# Praying for You (3:19)
# Even the Trees Hate Us (3:41)
# Get the Wounded Aboard (1:55)
# Memories of Home (2:32)
# Landing Peleliu (3:22)
# Adagio for Peleliu (2:07)
# The Peleliu Hills (4:37)
# Dear Vera (1:46)
# Where Do We Go from Here? (1:55)
# Men at War (2:33)
# Sledge’s Humanity (6:08)
# War Is Hell (2:15)
# Homecoming (4:51)
# New Kind of Bomb (2:19)
# Honor (For Oboe and Strings) (2:59)

## Lähteet

## Aiheesta muualla
* ''The Pacific'' HBO:n sivustolla 
*
Björn Borg (ufotutkija)

**Björn Thorvald Borg** (6. heinäkuuta 1945 Helsinki – 1. elokuuta 2023 Helsinki) oli suomalainen ufokirjojen toimittaja ja diplomi-ekonomi. Hän oli jäsenenä kansainvälisissä ufojärjestöissä Suomen edustajana kuten APROssa ja NICAPissa. Hän julkaisi 15 ufoaiheista teosta, satoja kirjaesittelyjä sekä nuoruudessaan laivastokalenterin. Hän oli ufojärjestö MUFONin edustaja sekä Suomen ufotutkijoiden puheenjohtaja vuosina 2009 ja 2010.

## Teokset
*Tosiasioita ufoilmiöstä. Ufo-Finland 2001. 
*Onko ufoilmiössä logiikkaa? Ufo-Finland 2003. 
*Tähtitieteilijät ja ufot. Ufo-Finland 2004. 
*Ufot ja tiedemiehet (CD-Rom). Suomen Ufotutkijat ry. 2007.
*Ufojen varjossa (CD-Rom). Suomen Ufotutkijat ry. 2007.
*Outoja kohteita Suomen taivaalla. Omakustanne 2007. 
*Borg, Björn & Koivula, Tapani (toim.): Uforaportti 15-16. Suomen Ufotutkijat ry. 2009. 

## Lähteet
Baseball kesäolympialaisissa 2004

Vuoden 2004 baseballin olympiaturnaukseen osallistui 8 joukkuetta, jotka pelasivat yksinkertaisen alkusarjan. Neljä parasta selvisi mitaliotteluihin ja olympiakultaa voitti **Kuuba**.

## Alkulohko

## Mitaliottelut

## Lähteet
* http://www.the-sports.org/baseball-men-s-olympic-games-final-round-third-place-match-2004-results-s15-c0-b0-g69-t685-u10-m31840-a0.html
Mike Henry

**Mike Henry** (s. 1965 Pontiac, Michigan, Yhdysvallat) on yhdysvaltalainen käsikirjoittaja, tuottaja, koomikko ja ääninäyttelijä. Hän teki *[[Family Guy]]* -animaatiosarjan Cleveland Brownin äänirooliaa vuoteen 2021, mutta joutui luopumaan roolista, koska hän on valkoihoinen. Henry on käsikirjoittanut ja tuottanut Family Guyta ja ääninäytellyt sarjan muitakin hahmoja, kuten Herbertiä ja Brucea. Henry ja ohjelman luoja Seth MacFarlane perustivat yhdessä vuonna 2009 spin-off-sarjan *[[The Cleveland Show]]*. Se keskittyi Cleveland Brownin elämään uuden perheensä kanssa.

## Lähteet
Pommi 2

**Pommi 2** (tai **Pommi vol. 2**) on Rähinä Recordsin 5. joulukuuta 2003 julkaisema mixtape, jolla esiintyy kyseisen hip hop -levy-yhtiön artisteja.

Levyllä esiintyy myös epävirallisia kokoonpanoja:
* **Hallitus** (Uniikki, Elastinen, Iso H, Tasis ja Andu)
* **Koala Kläk** (Aspekti, Elastinen ja Ii)
* **Tummapaahto Sound System** (Asa ja Jussi Valuutta)

## Kappalelista
# Hallitus - Avaus
# Elastinen - Syljen
# Trilogia - Shamoon
# Jurassikki - Minä ja maailma
# Koala Kläk - Kesädeekis
# EMP - Tehty
# Gbrl, Ii & C-Mies - Digaan siit
# Tummapaahto Sound System - Onks polttoi
# Ii, Kt & Uniikki - Puhu paskaa
# ShanghaiTasis - Pumppaa sitä (Streetstyle)  *([[Joe Budden]]- Pump it up)*
# EMP & Jurassikki - Duunarit
# Ii & Elastinen - Mitä tapahtu
# Trilogia - Äijää
# Asa - Syypää (Streetstyle)  *(Rise & Shine - Confess Your Sins)*
# Elastinen & Brutus - Uu
# Ii & Mikko - Ku oon
# Kapasiteettiyksikkö - Hei neidit 2
# Kt, C-Mies & Gbrl - Nälkä
# Ii & Aspekti - Jii-Haa
# Kapasiteettiyksikkö & Elastinen - Pakko saada slut
# Koala Kläk - Heinädeekis
# EMP - Eilen

### Lisätietoa
Iso H esiintyy ainoastaan levyn avausraidassa, koska hän piti taukoa musiikinteosta masennuksen ja burnoutin vuoksi. ”Syljen”-kappaleen pidennetty version julkaistiin myöhemmin singlenä *[[Elaksis Kivi]]* -albumilta. Jurassikin ”Minä ja maailma” löytyy myös *[[Suomihiphoppia Vol. 3]]* -kokoelmalta. ”Hei neidit 2” julkaistiin alun perin *[[Itsenäisyyspäivä (albumi)|Itsenäisyyspäivä]]*-albumilla. ”Pakko saada slut” julkaistiin uudelleenmasteroituna *[[Ota ne pois 2]]* -singlellä.
Tatra V 750

**Tatra V 750** (tuotantomallinimeltään **T76**) oli tšekkoslovakialaisen Tatran valmistama maastoauton prototyyppi vuodelta 1937. Se oli Tatran ehdotus Tšekkoslovakian asevoimien uudeksi maastokelpoisemmaksi ajoneuvoksi. Tšekkoslovakian asevoimat kuitenkin torjui auton, ja sitä yritettiin myydä tämän jälkeen ulkomaille. Ranskalainen Lorraine-Dietrich lisenssivalmisti autoa nimellä Lorraine 75.

## Taustaa
Tšekkoslovakian asevoimien henkilöautot pohjautuivat 1930-luvulla tavallisiin takavetoisiin siviiliautoihin, joiden varustelua oli muunneltu armeijan tarpeisiin sopiviksi. Vuosikymmenen puolivälin jälkeen huomattiin, että joukkojen kuljettaminen hankalissa maasto-olosuhteissa edellytti entistä maastokelpoisempaa ajoneuvokalustoa. Tähän tarkoitukseen alettiin etsiä sopivaa nelivetoista henkilöautoa. Käytännössä kahdella tšekkoslovakialaisella autonvalmistajalla, Tatralla ja Zbrojovka Brnolla, oli valmiudet kriteerit täyttävän ajoneuvon valmistamiseen.

Tatra esitteli V 750 -prototyypin vuoden 1937 alussa. Auton tuotantomallinimeksi tuli T76. Auto läpäisi Tšekkoslovakian asevoimien testit, mutta moottorin tehoa pidettiin riittämättömänä.

## Teknisiä tietoja

V 750:stä ei ole säilynyt täydellisiä teknisiä dokumentteja, mutta se pohjautui pitkälti T75-mallin rakenteeseen. Auton voimanlähteenä oli T75:n 1&nbsp;689 -kuutioinen, 22-kilowattinen, ilmajäähdytteinen bokserimoottori. Etuakseli oli vetävä, mutta mahdolliset muut maastokelpoisuutta parantaneet muutokset eivät ole tiedossa. Auto oli oveton, avomallinen ja varustettu alas taitettavalla kangaskatolla.

## Vientiponnistelut

Tšekkoslovakian asevoimien torjuttua auton Tatra suuntasi tavoitteet ulkomaille. Auto esiteltiin maaliskuussa 1937 Genevessä ja sitä tarjottiin Sveitsin asevoimille. Elokuussa se esiteltiin Kiinan puolustusministeriölle Nanjingissa. Syyskuussa oli vuorossa Perun asevoimien hankintakomitea. Marraskuussa Tatra haki Tšekkoslovakian puolustusministeriöltä lupaa tarjota autoa Tanskan ja Jugoslavian asevoimille. Samassa kuussa myytiin Tatran tytäryhtiö Austro-Tatran kautta heikommalla, 1&nbsp;100 -kuutioisella moottorilla varustettu yksilö Itävallan puolustusministeriölle.

Romanian asevoimat tilasi Tatralta 51 nelivetoista komentoautoa vuonna 1937. Niiden toimittamisesta ei ole säilynyt tietoja, mutta pidetään todennäköisenä, että myös Romanian asevoimat vaati autoon parannuksia.

Toukokuussa 1937 Tatra oli pyytänyt puolustusministeriöltä lupaa myydä auton lisenssivalmistusoikeudet ranskalaiselle Lorraine-Dietrichille, jolla oli jo kokemusta T72- ja T28-mallien valmistuksesta. Lisenssisopimus allekirjoitettiin, ja auton tuotanto alkoi Ranskassa vuonna 1938 nimellä Lorraine 75. Auton kori oli rakenteeltaan vastaavanlainen kuin Tatran, mutta varustettu ovilla ja muotoiltu hieman eri tavalla. Auton omamassa oli 1&nbsp;090 kg ja se kykeni kiipeämään 50 % mäkiä.

## Lähteet
Kirkkahimmat 2000–2008

__NOTOC__
**Kirkkahimmat 2000–2008** on Lauri Tähkä & Elonkerjuun ensimmäinen kokoelma-albumi, joka julkaistiin 28. lokakuuta 2008. CD:n lisäksi albumilla on DVD, joka sisältää yhtyeen live-konsertin vuoden 2008 Ruisrockista sekä dokumentin.

Albumi ylsi parhaimmillaan Suomen virallisen listan sijalle 1., yhdeksän viikkoa julkaisunsa jälkeen.

## Kappaleet

### CD
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### DVD: Ruisrock 2008
# Veljen kanssa kaupunkiin
# Maailmankoijari
# Juomaripoika
# Hetkeksi en sulle rupia
# Rakasta rintani ruhjeille
# Nuaren likan elämä
# Pitkät pellot
# Papukaija
# Reikäinen taivas
# Rakkaus ei oo pysyvää
# Pauhaava sydän
# Maailma on renki
# Isoo Antti ja Rannanjärvi
* Tuhannen päreinä -08 –dokumentti

## Arvostelut
* Dome.fi: 
* Metropoli.net: 

## Lähteet
Lentopallo kesäolympialaisissa 2004

Vuoden 2004 olympiakisoihin kuului lentopalloturnaukset sekä miehille että naisille. Lisäksi molemmat pelasivat myös rantalentopallokilpailut.

## Miehet

### Alkulohkot

#### Lohko A

#### Lohko B

### Loppusarja

Pronssiottelu: Venäjä-Yhdysvallat 25-22, 27-25,25-16

## Naiset

### Loppusarja

Pronssiottelu: Kuuba-Brasilia 25-22, 25-22, 14-25, 25-17

## Rantalentopallo

### Miehet

#### Mitaliottelut

### Naiset

#### Mitaliottelut

## Lähteet

* http://www.the-sports.org/volleyball-men-s-olympic-games-pool-a-2004-results-s3-c0-b0-g68-t676-u10-m5121.html
* http://www.the-sports.org/beach-volley-men-s-olympic-games-2004-results-s23-c0-b0-g100-t1347-u10-a1.html
Mikko Ylikangas

**Mikko Ylikangas** (s. 1963) on suomalainen filosofian tohtori ja tietokirjailija. Hän väitteli vuonna 2004 Helsingin yliopistossa tohtoriksi yleisestä historiasta tutkimusaiheenaan ”*Kaunokirjallisuuden poliittinen kontrolli Neuvosto-Karjalassa 1917–1940*”.

Ylikangas on toiminut Suomen Akatemian ohjelmapäällikkönä, joka on koordinoinut muun muassa Akatemian ADDIKTIO -tutkimusohjelmaa.

Ylikankaan teokselle *Unileipää, kuolonvettä, spiidiä. Huumeet Suomessa 1800–1950* myönnettiin vuonna 2010 sekä Vuoden tiedekirja -palkinto että tiedonjulkistamisen valtionpalkinto.

## Teoksia
* *Suomenkielistä kirjallisuuselämää Pietarissa 1920-30-luvulla*. Suomen historiallinen seura, Helsinki 2003
* *Rivit suoriksi! : kaunokirjallisuuden poliittinen valvonta Neuvosto-Karjalassa 1917-1940* ; Helsingin yliopiston väitöskirja. Aleksanteri-instituutti, Helsinki 2004
* *Unileipää, kuolonvettä, spiidiä : huumeet Suomessa 1800-1950*. Atena, Jyväskylä 2009
* *Mainio pikku sota : brittilentäjät Suomessa vuonna 1919*. Atena, Helsinki 2016

## Toimituksia
* *Rise and fall of Soviet Karelia : people and power* ; toim. Antti Laine ja Mikko Ylikangas.  Aleksanteri-instituutti, Helsinki 2002
* *Witnessing change in contemporary Russia* ; toim. Tomi Huttunen, Mikko Ylikangas. Aleksanteri Institute, Helsinki 2010
* *Mielen salat* ; kirj. Yuri I. Alexandrov ym. Gaudeamus, Helsinki 2016

## Lähteet
Burl Ives

**Burl Icle Ivanhoe Ives** (14. kesäkuuta 1909 Hunt City, Illinois – 14. huhtikuuta 1995 Anacortes, Washington) oli yhdysvaltalainen näyttelijä, kirjailija ja folklaulaja. 

## Ura

Burl Ives aloitti laulajanuransa 1940-luvun alussa. Hän julkaisi uransa aikana noin 90 albumia, ja lukuisat hänet laulunsa sijoittuvat Yhdysvalloissa hittilistoilla. Hänen viimeinen albuminsa oli vuonna 1979 julkaistu *Live in Europe*. Vuonna 1963 hän voitti parhaan kantrilevytyksen Grammy-palkinnon kappaleella "Funny Way of Laughin'".

Hänen elokuvadebyyttinsä oli *Villi ori Smoky* (Smoky, 1946), josta alkoi menestynyt elokuvaura. Hänen uransa tunnetuimpia elokuvia ovat muun muassa James Deanin tähdittämä *[[Eedenistä itään (elokuva)|Eedenistä itään]]* (East of Eden, 1955), Paul Newmanin ja Elizabeth Taylorin tähdittämä *[[Kissa kuumalla katolla]]* (Cat on a Hot Tin Roof, 1958) sekä *Suuri maa* (The Big Country, 1958), jossa hänen vastanäyttelijöinään olivat muun muassa Gregory Peck, Jean Simmons ja Charlton Heston. Hänen viimeiseksi elokuvakseen jäi sheriffin rooli elokuvassa *Kuuma suhde* (Two Moon Junction, 1988). Hän voitti sekä parhaan miessivuosan Oscar-palkinnon että parhaan miessivuosan Golden Globen elokuvasta *Suuri maa*.

Tämän lisäksi hän näytteli runsaasti Broadwaylla, niistä huomattavampina "Big Daddyn" rooli Tennessee Williamsin näytelmässä *Kissa kuumalla katolla* (24. maaliskuuta 1955 – 17. marraskuuta 1956), jonka roolin hän teki myöhemmin myös elokuvassa. Sen lisäksi hän näytteli myös runsaasti televisiossa. Hän teki runsaasti radio-ohjelmia 1940- ja 1950-luvuilla. Hän kirjoitti useita kirjoja, mukaan lukien vuonna 1948 julkaistu omaelämäkerta.

## Yksityiselämä

Burl Ives oli elämänsä aikana kaksi kertaa naimisissa, joista toinen avioliitto kesti hänen kuolemaansa saakka. Hänellä oli ensimmäisestä avioliitosta yksi lapsi ja toisesta avioliitosta kolme. Hän kuoli suusyövän aiheuttamiin komplikaatioihin 85-vuotiaana.

## Aiheesta muualla
* Burl Ives NNDB:ssä
* Burl Ivesin fanisivut
* The Golden Years
Iván Bolado

**Iván Bolado Palacios** (s. 3. heinäkuuta 1989 Santander, Espanja) on päiväntasaajanguinealainen jalkapalloilija. Hän edustaa Espanjan Segunda Divisiónissa pelaavaa Cartagenaa ja on pelipaikaltaan hyökkääjä.

## Seurajoukkueura
Bolado on kotikaupunkinsa Racing Santanderin kasvatti. Hän teki ensiesiintymisensä edustusjoukkueessa kaudella 2007–2008. Bolado onnistui kauden aikana maalinteossa kolmesti, joista yksi tuli viimeisellä sarjakierroksella tärkeässä ottelussa Osasunaa vastaan. Ottelu päättyi lopulta Osasunan 1–0-voittoon, joka takasi joukkueelle ensimmäistä kertaa historiassaan paikan europeleihin.

Elokuussa 2008 hänet lainattiin kauden kestävällä lainasopimuksella Elcheen, joka sisälsi option mahdollisesta paluusta tammikuun 2009 siirtoikkunassa mikäli Racing Santander näin haluaisi. Kesäkuussa 2009 Bolado palasi takaisin kasvattajaseuraansa, mutta vietti alkukauden sivussa polvivamman takia.

29. maaliskuuta 2010 pelatussa vierasottelussa Athletic Bilbaota vastaan hän teki kaksi maalia.

## Aiheesta muualla
* Esittely BDFutbol -sivustolla
Pedro León

**Pedro León Sánchez Gil** (s. 24. marraskuuta 1986 Mula, Murcian alue, Espanja) on espanjalainen jalkapalloilija, pelipaikaltaan oikea laitalinkki. Hän edustaa Espanjan Primera Divisiónissa pelaavaa Eibaria. Hän on pelannut urallaan myös Murciassa, Levantessa ja Valladolidissa.

Pedro León tunnetaan erityisesti taitavana pelaajana sekä hyvänä syöttelijänä.

## Seurajoukkueura
León pelasi uransa alkuvaiheilla paikallisissa Muleñon ja Nueva Vanguardianin juniorijoukkueissa. Vuoden 2004 alussa hän siirtyi Real Murcian junioriakatemiaan. Seuraavan kauden 2004–2005 hän pelasi Murcian reservijoukkueessa. Ensiesiintymisensä edustusjoukkueessa hän teki 15. tammikuuta 2005 ottelussa Lleidaa vastaan. León pelasi loppukauden aikana kuusi ottelua ja teki niissä yhden maalin.

Seuraavien kahden kauden aikana hän kuului joukkueensa luottopelaajiin. Kausien aikana hän teki yhteensä yhdeksän maalia. Real Murcia nousi kaudeksi 2007–2008 maan pääsarjaan kolmen vuoden tauon jälkeen.

Tammikuussa 2007 huhuttiin Leónin siirrosta suurempiin seuroihin kuten Real Madridiin ja Chelseaan, jotka maksaisivat hänestä noin 3,4 miljoonan punnan siirtokorvauksen. Huhuista huolimatta hän siirtyi lopulta kesällä 2007 2,5 miljoonan punnan siirtokorvauksella Levanteen, kun sitä ennen hän oli hylännyt Real Murcian tarjoaman jatkosopimuksen. Kausi Levantessa ei kuitenkaan sujunut ongelmitta, kun hän ajautui riitaan joukkuetoveriensa kanssa. Hän pelasi kauden aikana 24 ottelua, joista 11 hän oli avauskokoonpanossa.

1. syyskuuta 2008 León myytiin 300&nbsp;000 euron siirtosummalla Real Valladolidiin. Hän nousi nopeasti hyvillä esityksillään joukkueen avauskokoonpanoon. Ensimmäisen maalinsa joukkueessa hän teki ottelussa Villarrealia vastaan.

Elokuussa 2009 León siirtyi viisivuotisella sopimuksella Getafeen. Hänestä maksettiin 4 miljoonan euron siirtokorvaus. Hän pelasi kauden aikana 35 ottelua, joissa syntyi kahdeksan maalia ja yhdeksän syöttöpistettä. Joukkue sijoittui sarjassa kuudenneksi ja pääsi näin karsimaan paikasta Eurooppa-liigaan seuraavaksi kaudeksi.

Erinomaisesti Getafessa esiintynyt León siirtyi heinäkuussa 2010 vain yhden kauden jälkeen naapurikunnan suurseuraan Real Madridiin, jonka kanssa hän teki kuusivuotisen sopimuksen. Hänestä maksettiin 10 miljoonan euron siirtokorvaus. Leónin peliaika jäi kuitenkin vähäiseksi José Mourinhon valmentamassa joukkueessa, ja hän pelasi ensimmäisellä kaudellaan vain kuudessa liigaottelussa.

Kaudeksi 2011–2012 hän palasi lainasopimuksella Getafeen.

## Maajoukkueura

León pelasi Espanjan alle 21-vuotiaiden maajoukkueessa vuosina 2007–2009. Hän kuului joukkueen kokoonpanoon vuoden 2009 EM-kilpailuissa, jossa hän teki maalin alkulohkon päätösottelussa Suomea vastaan.

## Yksityiselämä

Leónin vanhempi veli Luis León Sánchez on maantiepyöräilijä. León ei ole veljesten sukunimi, vaan toinen etunimi, jonka he ovat perineet isoisältään.

## Lähteet

## Aiheesta muualla

* Pedro Leónin tilastot BDFutbol-sivustolla
Canon EOS 7D

**Canon EOS 7D** on japanilaisyhtiö Canonin valmistama digitaalinen järjestelmäkamera, joka julkistettiin 1. syyskuuta 2009. Suomessa se tuli myyntiin lokakuussa noin 2&nbsp;000 euron suositushinnalla. Kamerassa on 18 megapikselin APS-C-kokoinen CMOS-kenno ja kaksi Digic 4 -prosessoria. Kamera on yhteensopiva EF- ja EF-S-objektiivien kanssa.

Kameralla on mahdollista ottaa kahdeksan kuvaa sekunnissa ja videoida FullHD-laadulla 24, 25 tai 30 kuvaa sekunnissa. 720p-laadulla voidaan kuvata 50 tai 60 kuvaa sekunnissa. Videotiedostojen maksimikoko on neljä gigatavua ja kokonaiskesto enintään 29 minuuttia ja 29 sekuntia FAT32-järjestelmän rajoitusten takia.

Kamerassa on 3,0 tuuman näyttö ja tuki langattomille Speedlite-salamoille. Kamera on yhteensopiva CompactFlash- ja UDMA-muistikorttien kanssa.

Kameran seuraaja on syyskuussa 2014 julkistettu Canon EOS 7D Mark II.

## Lähteet

## Aiheesta muualla

* Canon EOS 7D Canonin sivulla
* Canon Camera Museum: Canon EOS 7D
Sagamihara

**Sagamihara** () on kaupunki Kanagawan prefektuurissa Japanissa. Se sijaitsee prefektuurin pohjoisosassa Tokion metropolin vastaisella rajalla ja on prefektuurin kolmanneksi suurin kaupunki Jokohaman ja Kawasakin jälkeen. Kaupungissa on 722&nbsp;375 asukasta (2014) ja sen pinta-ala on 328,83 neliökilometriä. Sagamihara on valittu yhdeksi Japanin virallisista suurkaupungeista.

Sagamihara on perustettu 20. marraskuuta 1954.

## Aluejako
Sagamihara jakautuu kolmeen suuralueeseen. Niistä asukasluvultaan suurin on Minami-ku, pinta-alaltaan vuorostaan Midori-ku. Kaupungin ydinalueen muodostaa Chūō-ku.

## Ystävyyskaupungit
*Toronto (Kanada)
*Wuxi (Kiina)
*Trail (Kanada)

## Lähteet

## Aiheesta muualla
L-luokka (hävittäjä)

**L-luokka** oli Britannian kuninkaallisen laivaston alusluokka, jonka muodostivat vuoden 1937 laivasto-ohjelmassa hankitut kahdeksan hävittäjää.

## Taustaa
Tribal-luokan alukset olivat alkuvuodesta 1937 rakenteilla ja niiden jälkeen tilatut pienemmät J-luokan alukset, jotka olivat Kuninkaallisen laivaston vastine muissa maissa valmistettaville suurille hävittäjille. Huolimatta niiden selkeästä voimasta Keisarillisen Japanin laivaston Asashio-luokka, Saksan laivaston von Roeder -luokka sekä Yhdysvaltain laivaston neljätoista Gridley-luokan hävittäjää olivat jääneet vähemmälle huomiolle kuin Ranskan laivaston kaksi Mogador-luokan alusta, jotka oli aseistettu neljällä kaksiputkisella 5,5 tuuman tykkitornilla sekä kymmenellä 21,7 tuuman torpedoputkella ja lisäksi alusten huippunopeus oli yli 39 solmua. Tribal-luokan alukset olivat vastaavasti aseistettu kahdeksalla 4,7 tuuman tykillä sekä neljällä torpedoputkella. Alusten huippunopeuden ollessa 36 solmua eli alukset olivat selkeästi heikompia. J-luokka oli 200 tonnia kevyempi ja se oli aseistettu ainoastaan kuudella 4,7 tuuman tykillä, mutta tätä kompensoimassa olivat kahdeksan torpedoputkea. Lisäksi keskusteltiin hävittäjien ja risteilijöiden pääaseiden käyttämisestä myös ilmatorjuntaan.

## Aseistus
Puoleen luokan aluksista asennettiin 4,7 tuuman tornien paikalle kaksiputkiset ilmatorjunnan mahdollistavat nelituumaiset tykkitornit.

## Alukset

## Lähteet
*
*
*

### Viitteet

## Aiheesta muualla
Reinaldo Rueda

**Reinaldo Rueda** (s. 3. helmikuuta 1957) on kolumbialainen jalkapallovalmentaja ja entinen amatöörijalkapalloilija. Elokuusta 2010 lähtien hän on toiminut Ecuadorin maajoukkueen päävalmentajana.

## Ura

Ennen valmennusuraansa Rueda opiskeli liikuntatieteitä valmistuen Kölnin yliopistosta Saksasta maisteriksi. Hän on toiminut sittemmin yliopisto-opettajana sekä koulututtajana Kolumbian valmennusakatemiassa. Hän on suorittanut myös UEFA:n ja FIFA:n valmentajatutkinnot.

Ruedan oma pelaajaura rajoittuu amatööri- ja yliopistotasolle. Valmentajana hän on menestynyt Kolumbian nuorten maajoukkueiden peräsimessä. Hän johdatti Kolumbian alle 21-vuotiaat hopealle vuonna 2001 La Esperanza de Toulón'n turnauksessa Ranskassa. Alle 20-vuotiaiden maajoukkueen Rueda luotsasi MM-pronssille nuorten kisoissa 2003. Samana vuonna hän luotsasi alle 17-vuotiaat neljänneksi ikäluokan MM-kisoissa.

Alkuvuodesta 2004 Rueda nousi Kolumbian A-maajoukkueen päävalmentajaksi ja johdatti joukkueensa Copa Américassa 2004 lohkovoittoon. Tie katkesi kuitenkin välierissä tappioon Argentiinalle ja pronssit karkasivat Uruguaylle 2–1. Seuraavana vuonna Rueda luotsasi Kolumbian välieriin CONCACAF Gold Cupissa. Hän jätti tehtävänsä Kolumbian maajoukkueessa, kun paikka MM-kisoissa 2006 jäi pisteen päähän.

Tammikuussa 2007 Rueda siirtyi Hondurasin maajoukkueen päävalmentajaksi.  Rueda aloitti urakkansa hienosti Gold Cupissa 2007, kun Honduras voitti lohkonsa jättäen taakseen mm. Meksikon. Tie katkesi kuitenkin puolivälierissä yllätystappioon Guadeloupelle. Kaksi vuotta myöhemmin Honduras taisteli tiensä Gold Cupin välieriin, joissa se hävisi Yhdysvalloille 2–0.  

Rueda jatkoi hyvää työtään myös näiden turnausten jälkeen ja johdatti Hondurasin MM-kisoihin 2010 toista kertaa maan historiassa. Ruedan johdolla joukkue haki maan historian ensimmäistä voittoa MM-kisoissa, mutta se jäi haaveeksi. Tappiot Espanjaa ja Chileä vastaan sysäsivät joukkueen lohkojumboksi. Ainoan pisteen se saalisti maalittomalla tasapelillä Sveitsiä vastaan päätöskierroksella. 

Heinäkuun lopulla 2010 Rueda jätti tehtävänsä Hondurasin maajoukkuevalmentajana. Pian tämän jälkeen hänestä tuli Ecuadorin maajoukkueen uusi päävalmentaja tavoitteenaan johdattaa maa MM-kisoihin 2014.  Kesällä 2011 Ecuador pelasi Copa Américassa voittamatta yhtään ottelua ja putosi lohkovaiheessa. Ecuador varmisti paikkansa MM-lopputurnauksessa lokakuussa 2013. 

## Meriitit

* Nuorten MM-pronssia: 2003
* Copa América
**Neljäs: 2004
**1.kierros: 2011
* CONCACAF Gold Cup
**Välierät: 2005, 2009
**Puolivälierät: 2007
* MM-kilpailut
**1.kierros: 2010

## Lähteet
Jääkiekon European Trophy

**[[Jääkiekko|Jääkiekon]] European Trophy** oli vuosina 2010–2013 pelattu Euroopan seurajoukkueille tarkoitettu turnaus. Sen perustivat Suomen, Ruotsin, Norjan, Saksan, Tšekin, Sveitsin ja Itävallan pääsarjojen seurat. Suomalaisjoukkueista turnaukseen olivat osallistuneet HIFK, Jokerit, JYP, KalPa, Kärpät, Tappara ja TPS. Kilpailun korvasi vuodesta 2014 lähtien Champions Hockey League.

## Turnauksen rakenne
European Trophyyn osallistui ensimmäisenä vuotena 18 joukkuetta, jotka oli jaettu kahteen yhdeksän joukkueen lohkoon, Central Divisioniin ja Capital Divisioniin. Molemmista lohkoista kahdeksan parasta pääsi pudotuspeleihin. Turnaus pelattiin elo-syyskuussa ennen kansallisten sarjojen alkua. Ensimmäisen kauden lopputurnaus pelattiin Itävallan Salzburgissa. Vuonna 2011 turnaus laajennettiin 24 joukkueeseen. Tästä vuodesta lähtien joukkueet jaettiin Etelä-, Pohjois-, Itä- ja Länsilohkoihin ja pudotuspelit pelattiin joulukuussa. Vuonna 2012 European Trophy laajennettiin 32 joukkueeseen.

## Finaalit

## Lähteet
Lu Leonard

**Lu Leonard**, syntyjään **May Lou Price**, (1. tammikuuta 1926 Long Beach, Kalifornia, Yhdysvallat – 14. toukokuuta 2004 Woodlands Hill, Los Angeles, Kalifornia) oli yhdysvaltalainen näyttelijä. Hän teki useita esiintymisiä elokuvissa ja tv-sarjoissa.

Leonardin ensimmäinen merkittävä esiintyminen oli vuoden 1956 elokuvassa ''Husbands Beware'', jossa hän näytteli Larry Finen vaimoa Doraa. 1970- ja 1980-luvuilla hän esiintyi muun muassa sarjoissa ''Laverne & Shirley'', ''Ystäväni avaruudesta'' ja ''Pulmuset''. Eräs hänen tunnetuimmista rooleistaan oli rikossarjassa ''Koira haudattuna'' (*Jake and the Fatman*), jossa hän näytteli William Conradin hahmon, J.L. McCaben, sihteeriä Gertrudea.

## Lähteet
Vetyjodidi

**Vetyjodidi** (HI) on jodin ja vedyn muodostama epäorgaaninen molekyyliyhdiste. Yhdisteen vesiliuos on voimakkaasti hapan ja liuosta kutsutaan usein jodivetyhapoksi. Vetyjodidia käytetään kemikaalien valmistuksessa ja pelkistimenä.

## Ominaisuudet
### Fysikaaliset ominaisuudet
Huoneenlämpötilassa vetyjodidi on kellertävä tai väritön kaasu ja sillä on pistävä haju. Väkevät liuokset muodostavat kosteassa ilmassa höyryjä. Yhdiste liukenee hyvin veteen ja 10&nbsp;°C:n lämpötilassa litra vettä liuottaa noin 15 moolia vetyjodidikaasua. Veden kanssa aine muodostaa erilaisia hydraatteja, joiden koostumus vaihtelee. Vetyjodidi muodostaa atseotrooppisen seoksen veden kanssa. Seoksen vetyjodidipitoisuus on 57&nbsp;% ja se kiehuu 126,7&nbsp;°C:n lämpötilassa.

### Kemialliset ominaisuudet
Vetyjodidin vesiliuos on erittäin vahva happo ja yhdiste protolysoituu lähes täydellisesti muodostaen jodidi- ja oksoniumioneita
HI + H2O → I- + H3O+. Happo on syövyttävää ja sitä käsiteltäessä tulee käyttää suojavaatetusta, -käsineitä, kasvojensuojainta ja hengityssuojainta.

Vetyjodidin laimeat vesiliuokset ovat varsin pysyviä, mutta hapen läsnä ollessa yhdiste hajoaa vedeksi ja vapaaksi jodiksi, minkä vuoksi liuos muuttuu ruskeaksi.
:4 HI + O2 → 2 I2 + 2 H2O

Vetyjodidi on vahvempi pelkistin kuin muut vedyn halogeeniyhdisteet ja tämän vuoksi voimakkaat hapettimet, kuten kloori, bromi tai typpihappo hapettavat vetyjodidin alkuainejodiksi.
:2 HI + Br2 → I2 + 2 HBr

## Valmistus
Vetyjodidia voidaan valmistaa usealla tavalla teollisesti. Tavallisemmin yhdistettä tuotetaan jodin ja hydratsiinin välisellä reaktiolla.
:2 I2 + N2H4 → 4 HI + N2

Mikäli vetyjodidin on oltava erityisen puhdasta valmistetaan sitä jodista ja vetykaasusta. Höyrystetty jodi ja vety johdetaan 500&nbsp;°C:n lämpötilassa rakenteeltaan sienimäisen platinakatalyytin läpi, jolloin lähtöaineet reagoivat ja syntyy vetyjodidia.
:I2 + H2 → 2 HI

Vetyjodidia on mahdollista valmistaa myös jodin ja vetysulfidikaasun välisellä reaktiolla, johtamalla fosforitrijodidia veteen tai fosforista, jodista ja vedestä.
:H2S + I2 → 2 HI + S
:PI3 + 3 H2O → 3 HI + H3PO3
:2 P + 3 I2 + 6 H2O → 6 HI + 2 H3PO3

## Käyttö
Vetyjodidia käytetään kemianteollisuudessa pelkistimenä ja valmistettaessa jodidisuoloja.
### Käyttö orgaanisessa synteesissä
Vetyjodidi reagoi eetterien kanssa muodostaen jodialkaaneja ja alkoholeja. Myös alkoholit kykenevät reagoimaan vetyjodidin kanssa, jolloin tuotteina muodostuu niin ikään jodialkaaneja. Vetyjodidi on happamin vedyn halogeeniyhdisteistä ja jodidi-ioni on tällöin niistä paras nukleofiili. Siksi vetyjodidi reagoi helpommin kuin esimerkiksi vetybromidi.

## Lähteet
Kaksoiselämää

**Kaksoiselämää** voi tarkoittaa seuraavia asioita:

* *[[Kaksoiselämää (vuoden 1914 elokuva)|Kaksoiselämää]]* (*Caught in a Cabaret*), yhdysvaltalainen lyhytelokuva vuodelta 1914
* *[[Kaksoiselämää (vuoden 1947 elokuva)|Kaksoiselämää]]* (*A Double Life*), yhdysvaltalainen elokuva vuodelta 1947
* ”Kaksoiselämää”, Juice Leskisen kappale vuodelta 1986
* *[[Kaksoiselämää (Aku Ankka)|Kaksoiselämää]]*, Aku Ankan taskukirja vuodelta 2009.
Peilikuva

**Peilikuva** () on Danielle Steelin kirjoittama vuonna 1998 ilmestynyt romaani. Teoksen suomennos julkaistiin 2000.

## Juoni

Kirjan päähenkilöt ovat kaksoissisaret Victoria ja Olivia. Sisarukset ovat ulkonäöltään ja luonteeltansa toistensa peilikuvia Olivian ollessa tyyni ja seesteinen vilkkaan ja seikkailunhaluisen Victorian rinnalla. Victoria tapaa kutsuilla paikallisen naistennaurattajan ja päätyy Olivian varoitteluista huolimatta naistennaurattajalle raskaaksi. Raskaus päättyy keskenmenoon.

Kaksosten isä raivostuu Victorian aviottomasta raskaudesta ja pakottaa tämän naimisiin lakimiehensä kanssa. Victorian avioliitto on onneton lakimiehen ja Victorian erilaisten luonteiden vuoksi. Kun ensimmäinen maailmansota syttyy, kaksoset vaihtavat paikkaa Olivian astuessa Victorian tilalle ja ottaen näin sisarensa miehen miehekseen. Victoria lähtee Eurooppaan laivalla, jonka saksalaiset torpedoivat matkalla, ja Victoria on lähellä hukkua. Tapauksen johdosta Victoriasta tulee väliaikainen kuuluisuus. Victoria päätyy Punaiselle ristille auttamaan ensimmäisessä maailmansodassa haavoittuneita. Auttaessaan haavoittuneita Victoria tapaa komean miehen, jonka kanssa menee naimisiin ja saa lapsen. Myöhemmin Victoria haavoittuu vakavasti ja Olivia lähtee vuorostaan Yhdysvalloista auttamaan siskoaan. Sisarukset ehtivät tavata lyhyesti ennen Victorian kuolemaa ja lakimiehelle kaksoistytöt synnyttänyt Olivia saa mennä virallisesti naimisiin lakimiehen kanssa.

## Lähteet
Taišet

**Taišet** () on kaupunki Irkutskin alueella Venäjällä. Se sijaitsee Birjusa-joen varrella 670 kilometriä Irkutskista luoteeseen. Kaupunki on Taišetin piirin keskus. Sen kautta kulkee Novosibirskin ja Irkutskin välinen valtatie M53 sekä Siperian rata, josta haarautuu Baikalin–Amurin rautatie ja Abakaniin johtava rata. Asukkaita on 36&nbsp;500 henkeä (vuonna 2009).

Paikkakunta on syntynyt vuonna 1897. Rautatien, maantien ja jokiyhteyden ansiosta siitä kehittyi huomattava kauppapaikka ja hallinnollinen keskus. Vuonna 1938 Taišetista tuli kaupunki. Siellä on rakennustarvike-, elintarvike ja metsäteollisuutta.

## Lähteet

## Aiheesta muualla
* Taišetin kaupungin sivusto
Watton-at-Stone

**Watton-at-Stone** on noin  asukkaan maaseutukylä ja kunta *(civil parish)* Hertfordshiren kreivikunnassa Itä-Englannissa. Se sijaitsee Beanejoen laaksossa, Hertfordin ja Stevenagen kaupunkien välissä. Kylän lähistöllä on maatiloja sekä pienempi sivukylä Whempstead.

## Lähteet
Sljudjanka

**Sljudjanka** () on kaupunki Irkutskin alueella Venäjällä. Se sijaitsee Baikaljärven etelärannalla 127 kilometriä Irkutskista etelään. Kaupunki on Sljudjankan piirin keskus. Sen kautta kulkee Irkutskin ja Ulan-Uden välinen valtatie sekä Siperian rautatie. Paikkakunnalla on kaksi asemaa; toiselta haarautuu historiallinen Baikalin rantaan louhittu sivurata Baikalin taajamaan. Asukkaita on 19&nbsp;000 henkeä (vuonna 2009).

Kaupunki on perustettu vuonna 1936. Siellä toimii rautatieliikenteen yrityksiä sekä kaivos- ja rakennustarviketeollisuutta.

## Lähteet

## Aiheesta muualla

* Sljudjankan piirin sivusto
Šelehov

**Šelehov** () on kaupunki Irkutskin alueella Venäjällä. Se sijaitsee Siperian radan varrella 20 kilometriä Irkutskista lounaaseen. Asukkaita on 49&nbsp;600 henkeä (vuonna 2009).

Paikkakunta on syntynyt alumiinitehtaan yhteyteen. Nimensä se on saanut venäläisasutuksia Amerikkaan perustaneen kauppias Grigori Šelihovin mukaan. Vuonna 1962 siitä tuli kaupunki. Nykyään Šelehovissa on metalli- ja rakennustarviketeollisuutta.

## Lähteet

## Aiheesta muualla
* Šelehovin kaupungin sivusto